Questa rimnada da dumondas generalas e davart temas specificamain svizzers deriva da ‹Lingo, il gieu svizzer da las linguas›. Las dumondas sa drizzan a persunas da lingua estra ch’emprendan rumantsch e porschan ideas ed impuls per s’exprimer e far emprims exercizis da conversaziun.

DUMONDAS GENERALAS

Cun tge persuna passentassas Vus gugent ina giada ina bella sairada? Motivai Vossa tscherna!

Tge faschessas Vus gugent ina giada en Vossa vita?

En las muntognas naivi adina damain. Tge proponis Vus sco alternativa al sport da skis?

Vus essas gist vegnì tschernì / vegnida tschernida sco president/a communal/a. Qual è voss emprim act uffizial?

Tge fiss in’incumbensa utila per in’armada en temps da pasch?

Tge persuna duess survegnir il ‹premi d’amicabladad›?

Cun tge invenziun As participais Vus a la messa d’inventaders / d’inventadras?

Vus scrivais in bestseller. Tge titel al dais Vus?

Per qual problem duessan ils politichers / las politicras da l’entir mund chattar il pli svelt pussaivel ina soluziun?

Tge pregiudizi stuess ins abolir en mintga cas?

Vus duais fundar ensemen cun insatgi auter in nov stadi sin in’insla. Tgi prendais cun Vus? Pertge?

Vus avais d’affittar in’abitaziun. 40 persunas han interess. Tgi elegiais Vus?

Vus inventais ina nova pirla. Cunter tge?

Vus avais in’agentura da publicitad. Per qual product na faschais Vus en nagin cas reclama?

Tge midassas Vus sin il mund, sche Vus avessas la pussaivladad da midar insatge?

Nua fissas Vus il pli gugent en quest mument? Pertge?

Tge na faschessas Vus mai en Vossa vita?

Vus essas minister / ministra da l’exteriur. Tge politicher ester / politicra estra visitais Vus l’emprim?

Tge faschais Vus per la protecziun da l’ambient?

Vus vulais entrar en il cudesch Guinness dals records. Raquintai co!

Tge signifitga per Vus ‹rassissem›?

Vus avais pers tut Voss daners e documents en ina citad estra. Tge faschais Vus?

Vus fundais ina partida politica. Co la numnais Vus?

Vus avais in appuntament tar il dentist. Cun tge pretext al desdis Vus?

L’aua daventa rara en il pajais. Tge faschais Vus?

Tge signifitga per Vus ‹libertad›?

Vus avais ertà 10 hectaras terren. Tge faschais cun quel terren?

In enconuschent / ina enconuschenta As di manzegnas. Co reagis Vus?

Sco directur / directura da la televisiun vulais Vus emetter insatge dal tuttafatg nov. Tge?

Quala è per Vus la pli gronda virtid umana?

Vus introducis in nov rom da scola. Tgenin? Pertge?

Tge signifitga per Vus ‹toleranza›?

Vus rimnais suttascripziuns per in’iniziativa populara. Per tgenina?

Cun tge persuna na vulessas Vus mai restar fermà en in ascensur? Pertge?

Nua è Vossa ‹patria›?

Tge lingua as plascha il meglier? Motivai Vossa tscherna.

Vus vegnis memia tard ad in appuntament. Co As perstgisais Vus?

Vus essas daventà minister / daventada ministra da traffic. Tge faschais Vus sco emprim?

Vus dastgais proponer insatgi per il Premi Nobel da la pasch.

Vus inscuntrais en il guaud in luf. Co reagis Vus?

In ester As ha gidà en ina situaziun dischagreabla. Co al rendais Vus il servetsch?

Qual è per Vus il pli grond vizi uman?

Suenter in bogn en in flum constatais Vus ch’ins ha engulà Vossa vestgadira. Tge faschais?

A qual’invenziun avess stuì renunziar l’umanitad?

Vus gudagnais ad ina festa in portg. Tge faschais Vus cun quel?

Vus faschais part da l’emprim sgol equipà sin il Mars. Tge mettais Vus en vossa valisch?

Vus essas daventà minister / daventada ministra da l’instrucziun publica. Quala è Vossa emprima resoluziun?

Vus avais da regalar 10 000 francs. A tgi dais Vus quels daners?

Vus essas en China e tschertgais tut desperà ina tualetta. Co As gidais Vus avant ch’i saja memia tard?

Duessan las dunnas prestar servetsch militar? Giustifitgai Vossa resposta.

Vus survegnis in milliun francs cun l’incumbensa da far cun quels daners insatge raschunaivel. Tge faschais Vus?

Vus avais muntà la paraid-crap d’in’auta muntogna ed avais tema da turnar. Co vinavant?

Vus inventais in computer. Da tge lavur As duess el deliberar?

A tge pudess servir la tur da sfradentar d’ina ovra nucleara ord funcziun?

Tge è ‹normal›?

DUMONDAS DAVART LA SVIZRA

Vus avris in ‹Swiss Shop›. Tge artitgel na prendais Vus betg en Voss sortiment?

Ils Svizzers valan a l’ester sco onests ed in pau schenads. Co pudess ins midar quest’impressiun?

Tge è tipicamain svizzer?

Tras ina bova è sa furmada sin il Matterhorn ina planira pli gronda. Co pudess ins l’utilisar?

Vus essas directur/a da cura. Attirai Vossa clientella!

Vus envidais amis da l’ester a tschaina. Tge cuschinais Vus?

Tge animal fissas Vus il pli gugent en Svizra?

Tge è in ‹dretg› Svizzer?

Tge problem è secundar en noss pajais?

Tge è ester A Vus en Svizra?

Vus determinais il proxim cusseglier federal / la proxima cussegliera federala. Giustifitgai Voss’elecziun!

Vus creais ina nova marca postala svizra. Tge motiv dissegnais Vus?

Tge As plascha il meglier en Svizra?

Ins As dumonda da scriver in nov text per l’imni naziunal. Tge tema elavurais Vus?

En Svizra datti deplorablamain adina puspè acts da violenza cunter esters. Co pudess ins promover la chapientscha vicendaivla?

Co po la Svizra gidar ils auters pajais?

Ina turista As dumonda co che la democrazia svizra funcziunescha. Respundai ad ella!

Per la nova bancnota da 100 francs vegn tschertgà il purtret d’ina persunalitad impurtanta. Tgi proponis Vus? Pertge?

Co pudess ins far pli enconuschent in a l’auter ils abitants da las differentas regiuns linguisticas da la Svizra?

Tge pudessan far ils Svizzers per l’Europa?

Duess la Svizra abolir il secret da banca? Motivai Vossa resposta!

Vus udis l’imni naziunal. A tge pensais?

Ils Svizzers èn las persunas las pli segiradas. Tge segiranza supplementara als pudais Vus offrir?

Vus daventais ambassadur/a da la Svizra. En qual pajais vulessas Vus ir?

Co As imaginais Vus la Svizra l’onn 2100?

Tge persunalitad estra pudess la Svizra duvrar fitg bain? Pertge?

Co pon auters pajais gidar la Svizra?

La vopna svizra duai vegnir renovada. Tge proponis Vus?

Tge abitant/a da noss pajais pudess represchentar la Svizra a l’exposiziun mundiala?

Tge midassas Vus en Svizra, sche Vus avessas la pussaivladad da midar insatge?

La Svizra tschertga in’eroxa naziunala. Tgi proponis Vus?

Supponin ch’il parlament federal mida chasa. Co pudess ins utilisar la veglia Chasa federala?

Tge dretgs duessan avair ils esters / las estras en Svizra?

Per qual problem duessan ils politichers e las politicras en Svizra chattar il pli spert pussaivel ina soluziun?

Vus vulais daventar campiun svizzer / campiunessa svizra da la tiba. Co As preparais Vus?

Voss ami da l’exteriur vul visitar ina citad svizra. Tge citad al recumandais Vus?

En qual sectur duess la Svizra surtut collavurar cun auters pajais?

Supponin che la Svizra vegnia abolida. En tge pajais giessas Vus? E pertge?

Il jass n’è betg pli uschè popular sco sport naziunal. Tge proponis Vus sco alternativa?

Vus essas davant il Gottard en ina colonna d’autos da 10 km. Tge faschais Vus?

La Chasa federala duai vegnir spustada. Nua?

Ina persuna da l’exteriur As dumonda tge regurdientscha ch’ella duai prender da la Svizra. Tge recumandais Vus ad ella?

Indicaziuns bibliograficas

Daniel Krieg. Lingo, il gieu svizzer da las linguas. Turitg 1991. Tut ils dretgs d’autur(a) / chasa editura resalvads. Ediziun epub: www.chattà.ch (2016).